18.03.2014.

**Atbildes uz ieinteresēto piegādātāju uzdotajiem jautājumiem**

**Jautājums:**

Ņemot vērā, ka nulles cikla būvdarbiem 04.03.2014. jau ir izdota atsevišķa būvatļauja un ka šiem darbiem acīmredzot kāds būvuzraugs ir jau piesaistīts, lūdzam precizēt, kādā veidā ir paredzēts nodalīt esošā būvuzrauga un šī iepirkuma rezultātā izvēlētā Izpildītāja atbildību.

**Atbilde:**

Pasūtītājs norāda, ka iepirkuma rezultātā izvēlētais Izpildītājs nenesīs atbildības pienākumu par nulles cikla būvdarbiem. Atbildības pienākumu par nulles cikla būvdarbiem gulsies uz pašlaik piesaistītā Izpildītāja. Minētais atbildības ierobežojums tiks atrunāts līguma noslēgšanas brīdī.

**Jautājums:**

Ņemot vērā, ka nulles cikla būvdarbi jau notiek, bet piedāvājumus paredzēts atvērt tikai 20.03.2014., dokumentu izskatīšanai un lēmuma pieņemšanai atvēlot dažas nedēļas, pēc kā atbilstoši Publisko iepirkumu likumam seko 10 dienu periods, kad noraidītie pretendenti var apstrīdēt iepirkuma komisijas lēmumu, lūdzam aktualizēt paredzēto līguma noslēgšanas / būvuzraudzības uzsākšanas datumu.

**Atbilde:**

Pasūtītājs norāda, ka, ņemot vērā iepirkuma procedūras rezultātu apstrīdēšanas iespējamību, precīzs līguma noslēgšanas un būvuzraudzības uzsākšanas datums nav paredzams. Pasūtītāja ieskatā provizoriskais līguma noslēgšanas datums varētu būt 2014.gada maijs.

Pasūtītājs vērš uzmanību, ka nolikumā ir veikti grozījumi, kuru rezultātā ir precizēti būvuzraudzības izpildes termiņa nosacījumi (ar aktualizēto konkursa nolikumu var iepazīties pasūtītāja mājas lapā www.lu.lv).

**Jautājums:**

Pieņemot, ka būvdarbu pabeigšanas un objekta ekspluatācijā nodošanas termiņš paliek nemainīgs (30.06.2015. un 31.08.2015.), lūdzam aktualizēt kopējo būvdarbu uzraudzības termiņu, kas šobrīd ir noteikti 16 mēneši, un Tehniskās specifikācijas 9. punktā minētās cilvēkdienas.

**Atbilde:**

Pasūtītājs norāda, ka atbilstoši aktualizētajam konkursa nolikumam būvdarbu uzraudzības termiņš ir plānoti 16 mēneši, respektīvi, atkarībā no līguma noslēgšanas un no būvdarbu līguma izpildes šis termiņš var mainīties. Līdz ar to pasūtītājam nav iespējas noteikt precīzu uzraudzības termiņu. Pasūtītājs norāda, ka minimālais būvdarbu izpildes termiņš ir līdz 30.06.2015, savukārt maksimālais līdz 31.08.2015.

**Jautājums:**

Precīzākas būvuzraugu noslodzes aprēķināšanas nolūkā (Tehniskā specifikācija nosaka minimālo cilvēkdienu skaitu), kā arī, lai labāk izprastu iespējamās būvdarbu problēmas, kuru analīze tiek prasīta būvuzraudzības aprakstā (metodoloģijā), lūdzam konkursa dokumentācijā iekļaut aktualizētu Galvenā būvuzņēmēja darbu grafiku.

**Atbilde:**

Pasūtītājs informē, ka mājas lapā [www.lu.lv](http://www.lu.lv) iepirkuma sadaļā „Būvuzraudzības nodrošināšana Latvijas Universitātes Akadēmiskā centra Torņakalnā, Rīgā, 1.kārtas būvniecības laikā” tuvākajā laikā tiks ievietots galvenā būvuzņēmēja darbu grafiks. Ievietotajam dokumentam būs informatīvs raksturs.

**Jautājums:**

Lūdzam apstiprināt, ka Nolikuma 15.2.punktā minēto vairāku speciālistu pienākumus drīkst pildīt viena persona, kurai ir visi attiecīgie sertifikāti, ja tiek nodrošināts kopējais šajās pozīcijās prasītais cilvēkdienu skaits.

**Atbilde:**

Pasūtītājs norāda, ka, ņemot vērā būvdarbu apjomu, to raksturu, sarežģītību un būvniecības intensitāti, konkursa nolikumā nav paredzēta iespēja vienai personai apvienot vairākus uzraudzības speciālistu amatus, jo katram speciālistam ir atšķirīgi pienākumi, no kuriem lielākā daļa būs jāveic paralēli.

**Jautājums:**

Lūdzam izlabot Nolikuma 7.1.pielikuma „Izvērsta pakalpojumu tāme” pozīciju uzskaitījumu, lai tas atbilstu Tehniskajā specifikācijā minētajam (siltumapgādi un ventilāciju, kā arī ūdeni un kanalizāciju izdalot atsevišķās pozīcijās — kopā 10, nevis 8).

Lūdzam šādas izmaiņas veikt arī Līguma projekta 5.1.punktā.

**Atbilde:**

Pasūtītājs informē, ka skaidrības nolūkā iepirkuma komisija Nolikuma 7.1.pielikuma „Izvērsta pakalpojumu tāme” pozīciju „Ūdensapgādes un kanalizācijas sistēmu būvdarbu būvuzraugs” sadala šādās pozīcijās „Ūdensapgādes sistēmu būvdarbu būvuzraugs” un „Kanalizācijas sistēmu būvdarbu būvuzraugs”, savukārt pozīciju „Siltumapgādes un ventilācijas sistēmu būvdarbu būvuzraugs” sadala „Siltumapgādes sistēmu būvdarbu būvuzraugs” un „Ventilācijas sistēmu būvdarbu būvuzraugs”.

Pasūtītājs norāda, ka nepieciešamības gadījumā piedāvātie precizējumi līguma 5.1.punktā tiks veikti pie līguma noslēgšanas.

**Jautājums:**

Tā kā nulles cikla un virszemes cikla būvatļaujas jau ir saņemtas, lūdzam svītrot Tehniskās specifikācijas 6.6.punktu.

**Atbilde:**

Pasūtītājs norāda, ka, ņemot vērā, ka pašreiz jau notiek nulles cikla būvdarbi, pretendentam, sagatavojot savu piedāvājumu, tehniskās specifikācijas 6.6.punkta nosacījums nav saistošs, tāpat pretendentam savā piedāvājumā nav jāapliecina šī nosacījuma izpilde.

**Jautājums:**

Tā kā būvdarbi jau ir sākušies, lūdzam koriģēt vai dzēst Tehniskās specifikācijas 6.20.punkta otro teikumu, 7.1. punktā minēto termiņu.

**Atbilde:**

Pasūtītājs norāda, ka, ņemot vērā, ka pašreiz jau notiek nulles cikla būvdarbi, pretendentam, sagatavojot savu piedāvājumu, tehniskās specifikācijas 6.20.punktā otrais teikums un 7.1.punktā minētais termiņš nav saistošs, tāpat pretendentam savā piedāvājumā nav jāapliecina minētā nosacījuma izpilde.

**Jautājums:**

Lūdzam precizēt, vai Līguma projekta 1.3.punktā minētais dokumentu uzskaitījums apzīmē arī to prioritātes secību.

**Atbilde:**

Pasūtītājs apstiprina, ka Līguma projekta 1.3.punktā minētais dokumentu uzskaitījums apzīmē arī to prioritātes secību.

**Jautājums:**

Līguma projekta 4.3.punkts: mēs piedāvājam apmaksu veikt nemainīgu mēneša maksājumu veidā (vai kādā līdzīgā veidā), nevis to aprēķināt, balstoties uz būvdarbu procentuālo izpildi, jo Nolikumā prasītie speciālisti tiks nodrošināti visā Līguma darbības laikā, nevis atkarībā no Būvuzņēmēja procentuālās izpildes.

**Atbilde:**

Pasūtītājs norāda, ka Līguma projekta 4.3.punktā paredzētā apmaksas kārtība netiks mainīta, jo tā ir saistīta ar ES fondu projekta finansējuma apguves plānu, mērķi un prognozēm.